Mestská časť  Bratislava – Dúbravka

Materiál na 21.  rokovanie
Miestneho zastupiteľstva
8.septembra 2009

Informácia 
o bytoch pridelených v období od 1.1.2007 do 8.9.2009 spracovaná v nadväznosti na plnenie uznesenia Miestneho zastupiteľstva plnení uznesenia č. 51 b) zo 14.3.1995

Predkladateľ :						  	Materiál obsahuje:
									
									1. Návrh uznesenia
Ing. Ján Sandtner							2. Informácia		
      starosta		             																			

Zodpovedný
JUDr. Katarína Nagyová
vedúca majetkovoprávneho oddelenia

Spracovateľ :		
JUDr. Katarína Nagyová
vedúca majetkovoprávneho oddelenia

Miestne zastupiteľstvo
Berie na vedomie

Informáciu o plnení uznesenia Miestneho zastupiteľstva mestskej časti Bratislava-Dúbravka č. 51 b)1995 zo 14.3.1995 o pridelených bytoch od 1.1.2007 do 8.9.2009.

Informácia
o plnení uznesenia miestneho zastupiteľstva č. 51 b) zo 14.3.1995

Materiál sa predkladá v súlade s uznesením č. 51/b/1995 zo 14.3.1995 mestskej časti Bratislava-Dúbravka,  podľa ktorého miestne zastupiteľstvo žiada starostu mestskej časti, aby na každom zasadnutí predložil informáciu o pridelených bytoch.
Uznesením č. 201/2008 miestne zastupiteľstvo žiada starostu mestskej časti, aby vzhľadom na trvalú platnosť vyššie citovaného uznesenia zabezpečil doplnenie tejto informácie za uplynulé obdobie od 1.1.2007 a tak ju predložil na miestne zastupiteľstvo. 
V zmysle uvedeného sa informácia priebežne predkladá do MZ a aktualizuje. Niektoré z nižšie uvedených bytov prešli do vlastníctva užívateľov.
Starosta mestskej časti Bratislava-Dúbravka udelil súhlas na pridelenie do nájmu na  obecné byty v 19 prípadoch, a to od 1.1.2007 do 8.9.2009. V troch prípadoch bol pridelený náhradný byt za služobný byt ( bod 2.,14, bod 19.-návrh.). V dvoch prípadoch boli byty pridelené tým žiadateľom, ktorí byt užívali viac rokov bez právneho dôvodu (bod 9. a 10.). 
Jedná sa o byty, ktoré boli uvoľnené exekútorom na základe právoplatného rozhodnutia súdu z titulu, že pôvodný nájomcovia neplatili nájomné za užívanie bytu. Jeden byty odovzdalo Ministerstvo školstva SR (bod 17), jeden byt odovzdala a. s. Správa služieb diplomatickému zboru (bod 14). V jednom prípade bol uvoľnený byt po užívateľovi, ktorý bol prevezený a umiestnený do Domova dôchodcov v Stupave a na byte zostal nedoplatok vo výške 327 878,60 Sk (10 883,57 €). 
Náklady na uvoľnených bytoch narastajú, preto starosta pristupuje k prideleniu bytu tým uchádzačom,  ktorí sú náhodne vybratí zo zoznamu uchádzačov a ochotní vysoké nedoplatky vopred uhradiť. 
Z náhodne vybratých (vylosovaných) uchádzačov poslancami na miestnej rade dňa 5.2.2008 záujem o ponúknuté voľné obecné byty mala len jedna vybratá uchádzačka (bod 11).
Z náhodne vybratých (vylosovaných) uchádzačov poslancami na miestnom zastupiteľstve mali záujem o ponúknuté jednoizbové obecné byty  traja uchádzači  (bod 12, 16) a jeden náhradník (bod 13). Z uchádzačov vybratých na miestnom zastupiteľstve 9.6.2009 (2) a opakovane 7.7.2009 (2), po ohliadke bytu a vzhľadom na výšku dlhu, nemal záujem o voľný byt nik.

Zoznam pridelených obecných bytov podľa žiadateľov :

1.	Žiadateľke Kataríne Renczesovej s tromi maloletými deťmi bol pridelený  1-izbový byt č. 51, Považanova 2. Zmluva o nájme je uzatvorená na dobu určitú od 1.10.2007 do 30.9.2008. Do tohto času Katarína Renczesová  bývala s deťmi v ubytovni Fortuna, Agátová 1/A a bola  evidovaná v zozname žiadateľov o obecný byt.
Bytová a sociálna situácia menovanej bola prerokovaná v komisii sociálno-zdravotnej a bytovej dňa 4.9.2007. Uznesením č. 45/2007 komisia odporučila prideliť byt neúplnej rodine žiadateľky za predpokladu, že žiadateľka bude preukázateľne spĺňať kritériá platné pre nájomcov obecných bytov v Dúbravke. Nájomnú zmluvu má uzavretú na dobu určitú do 30.10.2010.
2.	Jánovi Homolovi  bol pridelený 2-izbový byt č. 18, Pekníkova 13, ktorý je náhradným bytom za služobný byt pri ZŠ Bílikova 34. Rozsudkom Obvodného súdu Bratislava IV, č. k. 6C 4/94-14 zo dňa 10.2.1994 bol menovaný povinný byt vypratať do 15 dní po tom, čo mu bude zabezpečený náhradný byt. Pán Homola byt odkúpil k 1.1.2008.

3.	Žiadateľke Svetlane Švardovej, ktorá bola riadne evidovaná v zozname žiadateľov a spĺňala podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovanej bol pridelený do nájmu 1 izbový obecný byt č. 37, Drobného 24 na dobu určitú od 1.12.2007 do 30.11.2010. Do 1.12.2007 žiadateľka bývala s dvomi maloletými deťmi v byte u rodičov spolu s bratom na Ožvoldíkovej ul.
Menovaná vopred uhradila po neplatičovi nedoplatok vo výške 111 726 Sk (3 708,62 €). 
4.	Žiadateľke Márii Ničovej, ktorá bola riadne evidovaná v zozname žiadateľov a spĺňala podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovanej bol pridelený do nájmu 1-izbový obecný byt č. 11, Považanova 4 na dobu určitú od 1.1.2008. Do toho času žiadateľka bývala spolu so 4 bratmi  v byte u rodičov na ul. Kpt. Rašu.
Menovaná uhradila po neplatičovi nedoplatok vo výške 425 570 Sk (14 126,33 €). Byt odkúpila k 1.12.2008.
5.	Žiadateľke Eve Fučíkovej, ktorá bola riadne evidovaná v zozname žiadateľov a spĺňala podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovanej bol pridelený do nájmu 1-izbový obecný byt č. 41, Saratovská 6 na dobu určitú od 1.1.2008. Žiadateľka je slobodná a spolu s 2 maloletými deťmi v tom čase  bývala v prenajatom byte na Lipského ul. č. 6 patriaci s. r. o. Arthur reality, s ktorou mala zmluvne dohodnutý prenájom do 31.3.2008.
Eva Fučíkova dňa 22.1.2008 uhradila nedoplatok na byte po neplatičovi vo výške 270 000 Sk (8 962,35 €). Byt odkúpila k 1.7.2009.
6.	Žiadateľke Ing. Zuzane Vavrek, ktorá bola riadne evidovaná v zozname žiadateľov a spĺňa podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovanej bol pridelený do nájmu 1-izbový obecný byt č. 33, Saratovská č. 2, Bratislava na dobu určitú od 1.2.2008 po uhradení dlžnej sumy vo výške 854 277,50 Sk (28 356,81 €) po neplatičovi, predchádzajúcom užívateľovi. Na dražbu bytu nedal súhlas primátor hl. mesta SR. 
Žiadateľka je reprezentantka Slovenska vo volejbale, býva u rodičov na M. Sch. Trnavského.  Byt odkúpila k 1.12.2008.
7.	Žiadateľke Jane Mesiarikovej, ktorá bola riadne evidovaná v zozname žiadateľov a spĺňala podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovanej bol pridelený do nájmu 1-izbový obecný byt č. 64, Saratovská 2 na dobu určitú od 1.3.2008 do 28.2.2009. Do toho času žiadateľka bývala so svojim synom, študentom VŠ v ubytovni Fortuna, v ktorej jej skončil pobyt k 31.3.2008.
Menovaná vopred uhradila po neplatičovi nedoplatok na byte vo výške 701 952 Sk (23 300,53 €). Byt odkúpila k 1.12.2008.
8.	Žiadateľom Peter Fojt a Anna Fojtová, manželom, ktorí boli riadne evidovaní v zozname žiadateľov a spĺňali podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovaným bol pridelený do nájmu 1-izbový obecný byt č. 4, Homolova  43 na dobu určitú od 1.3.2008 do 28.2.2009. Do toho času žiadatelia bývali v ubytovni Fortuna. Obidvaja pracujú v domove sociálnych služieb Profesora Karola Matulaja, Lipského 13 .
Menovaní  vopred uhradili po neplatičovi nedoplatok na byte vo výške 567 116 Sk (18 824,80 €). Byt odkúpili k 1.12.2008.	
9.	Žiadateľom Mgr. Stanislav Hric a Mgr. Katarína Hricová, bol pridelený 3-izbový byt č. 52, Drobného 2,  v ktorom žijú s dieťaťom. Nájomná zmluva je uzatvorená na dobu neurčitú od 1.3.2009. Do tohto času manželia užívali byt bez právneho dôvodu viac ako 10 rokov, pričom riadne uhrádzali nájomné a poplatky za služby spojené s bývaním. 
Byt pôvodne užívala pani Papšíková – Ross, ktorá podľa našich informácii žije v Nemecku a ktorá menovaným umožnila v byte bývať bez oznámenia úradu.
10.Žiadateľke Jane  Junasovej bol pridelený  1-izbový byt č. 67, Hanulova 5. 
Nájomná zmluva je uzatvorená na dobu určitú od 1.3.2008 na dobu jedného roka. Do tohto času menovaná užívala byt bez právneho dôvodu po pani Turkotovej viac ako 7 rokov. Pobyt pôvodnej nájomníčky, ktorá bola právoplatne odsúdená, úradu nie je známy. 
Tak ako v predchádzajúcom prípade, pôvodná nájomníčka umožnila bývať žiadateľke v byte bez ohlásenia úradu. Jana Junasová riadne uhrádza nájomné a poplatky za služby spojené z bývaním. V súčasnosti má uzatvorenú zmluvu na dobu neurčitú.
11.	Žiadateľke Kataríne Hurbaničovej, ktorá bola riadne evidovaná v zozname žiadateľov a spĺňala podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovaná bola náhodne vybratá zo zoznamu na zasadnutí miestnej rady dňa 5.2.2008. Bol jej pridelený do nájmu 1-izbový obecný byt č. 21, Pod záhradami 2 na dobu určitú od 1.5.2008. Do toho času žiadateľka bývala s maloletou dcérou v ubytovni.
Žiadateľka vopred uhradila po neplatičovi nedoplatok na byte vo výške 327 878,60 Sk (10 883,57 €). V súčasnosti má uzavretú nájomnú zmluvu na dobu neurčitú.
12. Žiadateľom Denis Miško a manželka Linda, ktorí boli riadne evidovaní v zozname 
žiadateľov a spĺňali podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovaným, ktorí boli náhodne vybratí na zasadnutí miestneho zastupiteľstva dňa 17.6.2008  bol pridelený do nájmu 1-izbový obecný byt č. 10, Drobného 18 na dobu určitú od 1.7.2008 do 30.6.2009, po zaplatení nedoplatku na byte po neplatičovi vo výške 558 241 Sk (18 530,20 €).
Do toho času žiadatelia bývali spoločne v byte u rodičov pána Miška. V súčasnosti bol schválený odpredaj bytu v miestnej rade.
13.Žiadateľke Erike Brúzikovej, ktorá bola riadne evidovaná v zozname žiadateľov a spĺňala podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie. 
Menovaná bola náhodne vybratá ako náhradníčka zo zoznamu žiadateľov na zasadnutí miestneho zastupiteľstva dňa 17.6.2008 a bol jej pridelený do nájmu jednoizbový byt č. 11 po neplatičovi na Cabanovej 13. Žiadateľka uhradila dlh na nájomnom vo výške 541 000 Sk (17 957,91 €) dňa 27.8.2008. Byt bola prevziať do nájmu na dobu určitú dňa 8.9.2008.  Menovaná má uzatvorenú nájomnú zmluvu na dobu neurčitú od 1.9.2009. 
14.	Žiadateľke Kvetoslave Ambrusovej, bývalej učiteľke ZŠ,  bol pridelený 2-izbový byt č. 9, Drobného 18, ktorý je náhradným bytom za služobný byt pri ZŠ Sokolíkova 2. Menovaná má uzatvorenú nájomnú zmluvu na dobu určitú  od 1.11.2008 do 31.10.2010.
15.	Žiadateľke Jitke Grúňovej, učiteľke základnej školy, je pridelený služobný byt na Sokolíkovej ul. č. 2 od 1.11.2008. Byt odovzdala pani Ambrusová.
16.	Žiadateľke Jane Jaššovej, ktorá bola riadne evidovaná v zozname žiadateľov a spĺňala podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie.  
Menovaná bola náhodne vybratá ako náhradníčka zo zoznamu žiadateľov na zasadnutí miestneho zastupiteľstva dňa  4.11.2008 a bol jej pridelený do nájmu jednoizbový byt č. 6 po neplatičovi na Talichovej č. 12. Výška dlhu, ktorý menovaná uhradila v lehote do uzatvorenia nájomnej zmluvy bol 635 629 Sk (21 099,01 €). Nájomnú zmluvu má uzavretú na dobu neurčitú.
17.	Žiadateľovi Petrovi Božíkovi, ktorý bol riadne evidovaný v zozname žiadateľov a spĺňal podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie.
Menovaný bol náhodne vybratý zo zoznamu na zasadnutí miestneho zastupiteľstva 7.4.2009. Bol mu pridelený do nájmu 1-izbový obecný byt č. 37, Bilíkova 16 na dobu určitú od 1.5.2009 do 30.4.2010.
18.	Žiadateľovi Martinovi Kováčovi, ktorý bol riadne evidovaný v zozname žiadateľov 
a spĺňal podmienky nájmu obecného bytu podľa VZN č. 1/2006 o nájme bytov a obytných miestností v zariadeniach určených na trvalé bývanie.
Byt č. 1 na Nejedlého ul. 10 bol vyprataný exekútorom 27.12.2008. Na byte  zanechal neplatič dlh 28 858,91Є (869 403,52 Sk). Štyria náhodne vybratí žiadatelia na dvoch zasadnutiach miestneho zastupiteľstva (2+2 vylosovaní) neboli ochotní uhradiť vzniknutý celý dlh na byte. Majetkovoprávne oddelenie navrhlo vybrať žiadateľa zo zoznamu podľa  výšky poberaného príjmu, a to nad 4-násobok životného minima  a dĺžky doby zaradenia do zoznamu žiadateľov. Návrh bol odsúhlasený starostom. Ochotný dlh uhradiť bol v poradí druhý žiadateľ Martin Kováč, ktorému po zaplatení dlžnej sumy bol daný do nájmu predmetný jednoizbový byt na dobu určitú do 30.6.2010.  
19.	Žiadateľovi Jozefovi Szekvolgyi sa navrhuje prideliť trojizbový byt č. 46,  Drobného 4, ktorý je náhradným bytom za odovzdaný služobný 3-izbový byt pri ZŠ Nejedlého 8. Tento služobný byt bol menovanému pridelený po tom, čo v roku 1985 odovzdal, v súlade s vtedy platnými právnymi predpismi, jemu pridelený trojizbový byt na Thorezovej ul. 30, Bratislava, ktorý užíval.